V2.fi | Arvostelu | Godzilla vs. Kong\n24.09.2021 klo 18.00 | Luettu: 1689 kertaa | Teksti: Jari Tapani Peltonen\nDyyni venyttää puolikkaan tarinan kahteen ja puoleen tuntiin. Godzilla vs. Kong tiivistää kahden Godzilla: King of the Monsters -tyylisen flopin ideat tykitykseksi, joka on (pienellä erolla) neliosaisen hirviösarjan lyhyin osa. Kumpikin on jäynä tapa kierrättää kliseitä, mutta voiton vie Godzilla vs. Kong.\nPitävin perustelu on biologinen: möyhötän junttina "aivot narikkaan!" kun leffa tuottaa fyysistä nautintoa. Sanahelinän ystäville satuilen, että Godzilla vs. Kong kommentoi sodan ja uskonnon suhdetta älyllisemmin kuin sotajeesustelu Dyyni. Hirviösarjassa hämärät firmat puhuvat örkkien mytologisesta merkityksestä, mutta harrastavat taulukkolaskentaa. Godzilla ja Kong ovat sankareita, jotka ajautuvat törmäyskurssille osittain koska taulukkolaskijat tahtovat itse hallita kohtaloaan. Koin mielleyhtymän: oikeastikin kansoista asehulluin vain väittää luottavansa Jumalaan. Leffa ei ole etappi matkalla valaistumiseen, mutta mielleyhtymässä on enemmän konkretiaa kuin "aikuisten Star Warsiksi" kuvaillussa Dyynissä.\nGodzillan ja Kongin on väitetysti pakko leipoa toisiaan lättyyn osana muinaista sotaa, jonka osapuolia on jäljellä yksi per laji. Taustatarinasta tulee viimein siedettävä, kun hirviöiden koti eli maapallon ontto sisus mainitaan. Ideassa on logiikkaa kuin siinä, että musta aukko on vaihtoehtoinen reitti Narniaan, mitä ne leffoissa aina ovat. Maan ydin voisi olla oma leffansa, mutta on eksoottisempaa tai Hollywoodin tilan huomioiden jopa eroottisempaa, että idea jättää nälkäiseksi.\nKong on päähenkilö. Hän on yhden firman vanki tai liittolainen. Hän kommunikoi kuuromykän pikkutytön kanssa, mikä muistuttaa japanilaisten Godzillojen keijuista ja aidosti toimii tarinan tunteellisena ytimenä. Kongilla on sielu, vaikka animaatio on kaukana fotorealismista. Hänet myydään tosi lihavana Tarzanina, joka on villi olosuhteista johtuen. Jännitystä ajatellen mega-apina on uskottavampi altavastaaja kuin monet Marvel-sankarit, jotka selviävät naarmuitta.\nKun otukset kohtaavat ensimmäistä kertaa, Kong kyykkii lentotukialuksella kuin Tarzan olisi päätynyt valtameren keskelle kanoottinaan kakkosnelonen. Godzilla sen sijaan voi hengittää veden alla ja tuhota parikin laivaa yhdellä iskulla. Erinomainen tappelu ei jää ainoaksi hetkeksi, jona on kiva hämmästellä, miten homma edes voi edetä. Illuusio arvaamattomuudesta on arvokas, vaikka kokonaisuus kulkee raiteilla. Vain kerran kielsin itseäni ajattelemasta liikaa; muun aikaa tyhmyys tuli itsestään.\nOstettua karismaa käytetään oikein. Yksiulotteisia ihmisiä riittää kahteen leiriin, mutta he tapaavat outoilla selitellessään ja selityksiin törmätessään, joten mikään ei ehdi lyödä tyhjää. Ei komitean väkisin virittelemä saaga suuntaa vaihda, mutta tuntuma on se, että uusilla tekijöillä tilaa hioa särmiä ja että he nauttivat nöyrästi juuri siitä. Kuka kehitti itsetietoisuuden? Kiinnostuin eniten siitä, että kirjoittaja Eric Pearsonin kolmesta leffasta (myös Thor: Ragnarök ja Black Widow) kaikki ovat kaoottisia mutta yllättävän tyydyttäviä studiotuotteita.\nEdellinen osa sohi taskulampulla silmiisi. Nyt tehosteet säkenöivät selkeästi ja terävästi, ja kontrasti on yhtä kärkevän osuvaa kuvainnollisesti. Alussa musisoidaan rennosti, joten hirviömaailman normipäivä on määritelty, ja on tilaa tiivistää tunnelmaa. Siihen kumpi hirviö on parempi vastataan tyhjentävästi suurkaupungin romahtaessa, ja Godzillan jäykkyydestä huolimatta leffa vakuuttaa, että hirviöitäkin kiinnostaa tietää.\nJos kylmät väreet eivät tule, käytännössä kaikesta voi nipottaa.\n< Dyyni...\tKirottu 3: Paholaise... >\n24.09.2021 klo 20.21\nMielestäni heikoin osa näistä kaikista. Oikeastaan vain ensimmäinen Godzilla on sellainen jonka jaksoi katsoa parikin kertaa.\n24.09.2021 klo 20.31\t6\nTämä on mielestäni paras elokuva näistä kaikista.\n24.09.2021 klo 21.52\t1\nTykkäsin tästä kovasti! Kuten itse asiassa kahdesta aiemmastakin. Kong skull island oli hieman tylsän puoleinen. Arvostelu kohdillaan, tunnistan noita nostoja\n25.09.2021 klo 11.53\nKaikki nää Monsterverse leffat on kovia. Vaikeaa laittaa paremmuusjärjestykseen, mutta lempparit varmaan tää viimeisin ja Skull Island.\n26.09.2021 klo 10.15\nJaa, että tämä on sitten parempi kuin Dyyni. Ok... :P


Muistisirujen kauppa käy - Taloussanomat - Ilta-Sanomat\nJulkaistu: 1.11.2004 7:14\nToshiba on maailman viidenneksi suurin siruyhtiö, Financial Times kirjoittaa.\nYhtiön nettotulos nousi huhti-syyskuussa 8,38 miljardiin jeniin eli noin 79 miljoonaan dollariin. Vuotta aiemmin tulos oli 32 miljardia jeniä tappiolla.\nYhtiö nosti koko vuoden tulosarviotaan 30 miljardista jenistä 50 miljardiin jeniin.\nToshiban mukaan sen nand-muistisirut, joita käytetään muun muassa digikameroissa, menevät kaupaksi erinomaisesti. Siruissa Toshiba kilpailee isomman Samsungin kanssa.\nMyös Toshiba tarjoaa kovassa kurssissa oleva blue ray -teknologiaa.\nPc-puolella kilpailijoita ovat muun muassa Dell ja Hewlett-Packard, jotka nekin ovat tarjonneet hyviä tunnuslukuja.


Marionellan kotona : Virkattuja juttusia\nNiinpä se vaan virkkauskärpänen löysi minutkin.. ensin valmistui supersieni ja nyt sitten jotain muutakin "turhaa". Mä oon aika noviisi varsinaisissa käsitöissä koska en saa ikinä opeteltua tekemään mitään. Intouduin kuitenkin parin blogin (käykääs ihailemassa esim. Prinsessajuttu - ja Ripaus Tunnelmaa blogien virkkailuja) esimerkin voimasta kokeilemaan pikkuisten juttujen virkkausta. Ja helppoahan tämä olikin.. kunhan ei ole liian kriittinen pienille kauneusvirheille.\nEnsimmäinen pieni, pullukka jäätelö valmistui yhdessä illassa. Toinen on odotellut valmistumistaan jo aika kauan.. en taida kyllä muistaa, mihin kohtaan se jäi (on siis jo jatkettu valkoisella langalla..) mutta jatkan mutu-tuntumalla varmaan.. :D Nuo alut on vähän möykkyisiä, mutta ompahan harjoitustöitä. Ajattelin, että nuita voi sitten antaa lahjaksi ystävien lapsosille kun täyttävät vuosia. Aika söpöjähän nuo on. Jätskin ohje löytyi Drops Designin sivuilta, jossa on valtava määrä ilmaisia ohjeita kaikenlaisiin virkkaus ja neuletöihin. Käys kattoo kui ihania!! Klik!\nJätski tositoimissa. Poikanen tuumas, että tuo toinen pää on optimaalisempi kutisevien ikenien rapsutteluun.\nVirkkasin myös tälläisen tähtinauhan. Nuo tähdet tahtovat mennä vaan rullalle.. mitähän niille pitäisi tehdä.. tärkätä jotenkin? Ainakin silittää... Tuostakin tuli kyllä söpö. Ohje on täällä!\nTäällä virkkailut jatkuu verkkaiseen tahtiin. Koukulla on myös farkkujen raatoja. Siitä myöhemmin lisää..\nTunnisteet: DIY-projektit, koukutusta ja puikotusta, Valokuvaus\nNoihin tähtiin suosittelen sokeritärkkäystä. Pika googletuksella löysin tällaisen ohjeen http://snortekstiili.blogspot.fi/2010/03/tarkkays-kokeilut.html\nsiinä oli pari muutakin tärkkäysvaihtoehtoa.\nKiitos Sanna vinkistä. Pitääkin käydä tutkimassa tuota sokeritärkkäystä. :)\n23. kesäkuuta 2014 klo 8.40


Moottoripyörävoro pakeni poliisia ja hurjasteli anastetulla moottoripyörällä Rovaniemellä | Uutiset | Motouutiset\nEtusivu Uutiset Moottoripyörävoro pakeni poliisia ja hurjasteli anastetulla moottoripyörällä Rovaniemellä\nTiistai 13.6.2017 14:29\nPoliisimoottoripyörän pysäyttämisyrityksistä piittaamaton moottoripyöräilijä pakeni partiota ylinopeudella ja muuta liikennettä vaarantaen. Poliisi sai lopulta miehen kiinni tämän kaadettua pyöränsä ja yrittäessä paeta juoksemalla.\nPoliisimoottoripyörä yritti pysäyttää vastaantulevan moottoripyöräilijän VT 4:llä Alakorkalossa maanantaina iltapäivällä. Vastaan tullut moottoripyöräilijä ei kuitenkaan totellut poliisimoottoripyörän pysäytysvaloja eikä poliisin käsimerkein annettua pysäytyskäskyä, vaan kiihdytti voimakkaasti ja lähti pakenemaan partiota.\nMoottoripyörä pakeni pohjoisen suuntaan ja teki useita vaarallisia ohituksia ja jätti risteysalueilla noudattamatta väistämissääntöjä. Pakenevan moottoripyörän ajonopeus VT 4:llä oli välillä yli 160 km/h ja Alakorkalontiellä yli 130 km/h.Alueella oli tapahtuma-aikaan runsaasti muuta liikennettä.\nPaetessaan poliisia moottoripyörän kuljettaja menetti ajoneuvonsa hallinnan omakotitalon pihaliittymässä ja pakeni sen jälkeen juoksemalla. Moottoripyöräpoliisi seurasi miestä ja joutui käyttämään voimakeinoja kuljettajan pysäyttämiseksi. Kiinniottotilanteessa mies hyökkäsi poliisin kimppuun, mutta poliisi sai tilanteen hallintaan ja mies saatiin kiinni.\nMiehen käytössä ollut moottoripyörä ilmeni anastetuksi eikä miehellä ollut vaadittavaa ajo-oikeutta. Miestä epäillään tapahtumasarjan vuoksi useista eri rikoksista, mm. rattijuopumuksesta, törkeästä liikenneturvallisuuden vaarantamisesta ja virkamiehen väkivaltaisesta vastustamisesta.


Vihdoin ihonhoitorutiini, joka ei vie aikaa ja rahaa! 3 tuotetta riittää, sanovat ihonhoidon gurut nyt - Tyyli - Ilta-Sanomat\nSkip-care-trendi opettaa, että kosmetiikassa kannattaa satsata määrän sijaan laatuun.\nPuhdista, kosteuta ja suojaa. Tällä ohjenuoralla pääsee jo pitkälle! Kuva: Getty Images\nLiian paljon purkkeja, liian vähän aikaa? Jos monivaiheinen ihonhoitorutiini tuntuu työläältä ja kalliilta, ratkaisu voi olla skip-care eli ihominimalismi.\nSillä tarkoitetaan minimalistista ihonhoitorutiinia, jossa käytetään vain muutamia kosmetiikkatuotteita tehokkuudesta tinkimättä. Vähimmillään iholle riittää kolme tuotetta: puhdistustuote, hoitoneste ja kosteusvoide tai hoitoöljy.\nMonelle suomalaisille tämä on tietysti ihan tavallinen tai jopa iso määrä tuotteita, mutta kosmetiikkaan hurahtaneille varsin vähän.\nMistä ihominimalismissa on kysymys? 3 ohjenuoraa\n1. Karsi purkkiarsenaalia\nSkip-care ei nimestään huolimatta tarkoita ihonhoidon skippaamista täysin.\nPuhdistus, kosteutus ja suojaaminen on yhä tärkeää, mutta purkkiarsenaalia karsitaan ja ihonhoitoa yksinkertaistetaan, jolloin siitä tulee nopeampaa ja helpompaa – ja usein myös tuloksellisempaa.\nMinimalistinen ihonhoitorutiini auttaa säästämään aikaa, rahaa ja ympäristöä. Mitä vähemmän purkkeja, sitä vähemmän pakkausjätettä ja mahdollisesti myös pienempi hiilijalanjälki.\n2. Suosi monitehotuotteita\nJotta konmaritetulla ihonhoitorutiinilla saa tuloksia, kannattaa suosia tuotteita, jotka hoitavat monta asiaa kerralla.\nMinimalistiseen ihonhoitorutiiniin sopivia monitoimituotteita ovat esimerkiksi kasvoja hellästi kuoriva puhdistustuote ja kasvovesimäinen hoitoneste, joka kosteuttaa ihoa reilusti. Yhdeltä ja samalta kosteusvoiteelta on lupa vaatia kosteutuksen lisäksi myös kirkastusta, kiinteytystä ja antioksidanttisuojaa.\nMikäli kosteusvoide on hajusteeton tai vain miedosti hajustettu eikä sisällä tujuja tehoaineita, sitä voi taputella myös silmänympäryksille.\nOleellisinta skip-caressa on valinta: purkkeja karsiessa tarjoutuu hyvä tilaisuus miettiä, minkä sisältö oikeasti sopii omalle iholle. Monelle hyviä raaka-ainevaihtoehtoja ovat esimerkiksi hyaluronihappo, retinoli ja sen johdannaiset, C-vitamiini, peptidit ja AHA-hapot – ihosta ja sen tarpeista riippuen.\n3. Vältä ylihoitamista\nSkip-care voi jopa parantaa ihon kuntoa, etenkin jos on aiemmin ylihoitanut ihoaan. Esimerkiksi ihon kosteuttaminen voi lähteä lapasesta varsinkin, jos on kuivaihoinen.\nTarjontaa ihonhoitotuotteista on enemmän kuin koskaan, mikä voi houkutella kerrostamaan iholle vähän sitä sun tätä. Ylihoitaminen ei kuitenkaan tee ihosta ekstrahyväkuntoista, vaan mahdollisesti jopa päinvastoin.\nYlihoidettu iho voi ”mennä sekaisin”: iho alkaa tuottaa liikaa talia ja ihohuokoset voivat tukkeutua. Ihon mikrobiomi eli suojamuuri saattaa horjua liiallisesta hoidosta, jolloin iho ärtyy ja punoittaa.\nLiiallinen voiteiden käyttö ei kuitenkaan tee ihosta ”liian tyytyväistä” tai ”laiskaa”, kuten joskus väitetään. Sen sijaan ihon toiminta hidastuu luontaisesti iän myötä, jolloin sen on vaikeampi toimia normaalisti ja esimerkiksi sitoa kosteutta. Siksi ikääntyvä iho saattaakin kaivata paitsi kosteutta myös aktivoivia ainesosia.\nNäillä tuotteilla pärjäät\nPuhdistusgeeli pesee meikit, lian ja talin iholta. Lisäksi se kuorii hellästi papaijaentsyymillä ja AHA-hapoilla, mikä helpottaa pintakuivuutta ja auttaa hoitotuotteita imeytymään. Mario Badescu Enzyme Cleansing Gel -puhdistusgeeli, 18,90 €. Kuva: Valmistajat\nHoitovesi kosteuttaa ja täyteläistää ihoa hyaluronihapolla sekä pohjoisella luomukoivunmahlalla, lähdevedellä ja levällä. Taputtele kasvoille kerros tai useampia. Lumene Nordic Hydra Lähde kosteuttava hoitovesi, 12,90 €. Kuva: Valmistajat\nC-vitamiinivoide kosteuttaa, kirkastaa ja kiinteyttää ihoa. Lisäksi voimakkaasti antioksidanttinen voide auttaa suojaamaan ihoa ja torjumaan valovanhenemista. Bottega Verde Vitamina C+ 3-in-1 -kasvovoide, 26,99 €. Kuva: Valmistajat\nUusi näkökulma ihonhoitoon\nSkip-care-trendi on kotoisin Etelä-Koreasta. Hetkinen, siis samasta paikasta kuin se 10-vaiheinen ihonhoitorutiini? Kyllä. Korealainen ihonhoitorutiini ymmärrettiin kuitenkin alun perin monessa maassa hieman väärin.\nEdes korealaiset itse eivät käytä iholleen niin paljon tuotteita kerralla, vaan he valitsevat noista kymmenestä tuotteesta kunakin päivänä sopivimmat ja tarpeellisimmat. Tässä mielessä skip-care ei ole niinkään vastaisku korealaiselle rutiinille kuin uusi näkökulma siihen.\nTätäkään trendiä ei kannata ottaa liian kirjaimellisesti ja kärvistellä vain kolmella tuotteella, jos iho kaipaa jotain enemmän. Skip-care on kuitenkin hyvä tapa tarkastella, mitä iho oikeasti tarvitsee.\nLue lisää: Kaikki haluavat nyt korealaista kosmetiikkaa – tässä ovat luottotuotteet kahdelle eri budjetille\nTyyli 18.1. 10:30\nPoistatko meikit joka ilta? Hieno homma – tarkista seuraavaksi, teetkö meikkejä pestessäsi jonkun 9:stä yleisestä mokasta\nTyyli 10.1. 15:00\nOnko otsassa jatkuvasti näppyjä? 4 helppoa muutosta, joilla voit estää uusien synnyn


CampaSimpukka: Appelsiinikanaa ja espressoista suklaakakkua\nLähettänyt Sari - CampaSimpukka klo 19.44.00\nsauvajyvänen 17.3.2013 klo 19.58.00\nVau miten herkullisen näköistä, kaikki.\nEi taida pyöräilijöiden varusteet olla samaa luokkaa kuin täällä, kun -24 astetta ja lunta ja jäätä maassa ei tunnu missään ;)\nCampasimpukka 17.3.2013 klo 20.04.00\nOn niillä hyvät värmeet, mutta kun pitää ajaa liki 300 km, niin kyllä siinä varustemateriaalit on koetuksella :)\nHeidi 17.3.2013 klo 20.16.00\nNam, sekä kana että kakku näyttävät ja kuulostavat herkullisilta! :)\nCampasimpukka 17.3.2013 klo 20.18.00\nKana oli tosiaan herkullista, appelsiini ja rakuuna olivat hyvä yhdistelmä. Ja kakku on kyllä hieno, sitä on vielä vähän jäljellä, mutta luulen, että se kyllä haihtuu piakkoin :D\nAnonyymi 17.3.2013 klo 20.27.00\nIhanan värinen hernesose eikä kakkukaan vaikuta pahalta.\nOli kyllä karmea keli ja Fäbulla hyvä kiri. Odotan innolla mukulakivikisoja.\nCampasimpukka 17.3.2013 klo 20.31.00\nKiitos, hernepyre maistui kyllä taivaalliselta, pitää olla aina stach herneitä, että voi sen pyöräyttää tarvittaessa. Oli paha keli, koko ajan pelkäsin, että teiden maalauksen ovat liukkaita ja joku sen takia liukastuu ja pahasti loukkaa itsensä.\nSoppasirkus 17.3.2013 klo 20.35.00\nMelkoiset espressoshotit kakussa, ei voi olla muuta kuin hyvää! Melkein tekisi mieli espressot turauttaa lohdutukseksi, mutta yöunet menisivät..\nCampasimpukka 17.3.2013 klo 20.37.00\nKakku oli kyllä mahtavan suklainen ja kahvinen, ei mekään juoda kahvia paljon seitsemän jälkeen :) Mutta kakkua ei varmaan lasketa:)\nAnonyymi 17.3.2013 klo 21.03.00\nHuono kahvi tai espresson puute ne yöunet vievät :).\nMeillä juodaan iltakaffet usein yhdentoista aikaan...\nCampasimpukka 17.3.2013 klo 21.09.00\nMinä juon kahvia vain, jos Kammenpyörittäjä tekee minulle hyvää kahvia, osaan itsekin maitokahvin duunata, muta en tule sitä usein itse tehneeksi. :)\nSoppasirkus 18.3.2013 klo 8.06.00\nPitääpä seuraavalla kerralla Caffissa kysyä, olisiko heillä kofeiinittomia espressolaatuja myynnissä :)\nKotiharmi Kokkaa 17.3.2013 klo 21.07.00\nOlisinpa ollut teillä syömässä! Meilläkin on kartiosiivilä, joka on monessa mukana eli mainio vehje. Maa-artisokkien paahtamisessa pitää tosiaan olla kärsivällisyyttä. Minä tein viikolla maa-artisokkakeittoa paahdetuista mukuloista, ja taisin olla hiukan liian hätäinen paistohommissa. Seuraavalla kerralla malttia sitten enemmän :)\nCampasimpukka 17.3.2013 klo 21.10.00\nPitää totella Hannelea:)\nMinna Vuo-Cho 17.3.2013 klo 21.55.00\nOI, miten ihanan näköiset herkut. Meilläkin syötiin tänään suklaakakkua :-)\nCampasimpukka 17.3.2013 klo 21.58.00\nOli se hyvää, pieni pala jäljellä vielä :)\nJokihaka Kokkaa 18.3.2013 klo 8.51.00\nNam! Tuossa kakussa on kyllä ainekset kohdallaan! Ja herkulliselta vaikuttaa kanakin, keväisen oloinen annos!\nCampasimpukka 18.3.2013 klo 9.42.00\nKiitos, Pidimme kovasti appelsiinin aromista kastikkeessa ja kakku tosiaan hupeni illan aikana melkoista vauhtia:)\nHiidenuhma 18.3.2013 klo 11.46.00\nTeillä herkutellaan aina! Ihanan aromikasta kanaa ja jos kertoisin poikaselleni suklaakakusta hän viipottaisi välittömästi teille - ei haittaa, että etäisyyttä on reilusti. Pitänee kokeilla kumpaistakin reseptiä :)\nCampasimpukka 18.3.2013 klo 18.27.00\nEi meillä aina herkutella, just olin viime viikon ihan aivolamassa ruokapuolen suhteen, eilen vähän piristyin:)\nannemi 18.3.2013 klo 17.11.00\nNam! Onpa kiva idea yhdistää appelsiini ja kana :) vaikka juuri eilen herkuteltiin suklaakakulla, niin kyllä tuo espressoinen versio maistuisi tänään!\nPitäisikin tästä mennä katsomaan, vieläkö kakkua on jäljellä, kun abi ja isänsä ovat olleet koko päivän kotosalla, ovat saattaneet mutustaa koko kakun loppuun :D


Miikon tuotteet - The Finland Shop\nEtusivu / Miiko\nMiikon perustaja Sanna on perheestä, jossa on ollut yrittäjiä jo useammassa sukupolvessa. Sannan pappa ja isä ovat toimineet kenkäkauppiaina, joten nahka on materiaalina luontaista Sannan myös työstää. Sannan äidin puolelta tulee taas taiteellisuus ja luovuus. Kun nämä kaksi taitoa yhdistettiin, syntyi Miiko. Tänään Miiko työllistää myös Sannan kolme sisarusta ja tällä sisarusten voimalla ja päättäväisyydellä Miikoa viedään eteenpäin Tuusulasta käsin.\nMiikon valmistamat pehmeät, klassisen kauniit käsilaukut ja kukkarot tehdään pohjolan metsien hirvien nahasta. Lain säätelemän hirvenmetsästyksen kautta saadaan sivutuotteena nahkaa, joka muuten päätyisi jätteeksi. Tämä luonnonmateriaali on kestävää ja uniikkia Suomen metsistä. Tuotteiden valmistus tapahtuu vastuullisesti ja suomalaisella ammattitaidolla.\nPinkki iso nahkakukkaro, pussukka\nMiiko 79,00 €\nMusta nahkakukkaro korttitaskulla\nPuinen, pyöreä leikkuulauta Kaupunki\nRuskea iso nahkakukkaro, pussukka\nMusta iso nahkakukkaro, pussukka\nMiiko 149,00 € 169,00 €\nRuskea nahkakukkaro korttitaskulla


ReettaNoomiElina: LEIPOMISTA, LEIKKIÄ, LENKKEJÄ JA LEVOTTOMUUTTA\nIskä on oman perheensä kanssa mökkitalkoissa, niin ja Kaino myös. Minä ja loput olemme kotona. Olemme katsoneet illalla yhdessä elokuvia, lenkkeileet ja leiponeet. Jälleen Fanny tekee sämpylöitä, ne ovatkin todella hyviä. Lapset leikkivät elikoiden kanssa, kantavat kissoja pyykkikoreissa ja leikittävät. Itse olen jotenkin levoton, enkä ole saanut kiinni mistä syystä. Sellaista outoa levottomuutta, kärsimättömyyttä, liikaa ajatuksia. Jostakin pulpahti mieleen vuoden takaiset tapahtumat. Meninkin niitä lukemaan, eivät ne ainakaan levottomuuttani helpottaneet. Tasan vuosi sitten olimme siirtoputkessa ja aloitimme rankan Helsingin projektin. En millään jaksaisi uudestaan, enkä haluaisi. Haluaisin olla vain kotona; leipoa, leikkiä ja lenkkeillä levollisena.\nOlemme pyöräilleet porukalla ja Reino on ollut uskollisesti mukana. Meillä on leppoisaa ja hauskaa, siitä ei ole kysymys. Äsken piti jo hurjapäille kimpaantua, sillä Reettakin vetää kiharat hulmuten ilman käsiä polkupyörällä. Melkoinen rämäpää. Ja käkätys sen kuin käy. Tänään olen polkaissut käyntiin myös kaasoilun loppusuoran, eli ensi lauantaina on häät. Saan olla floristina ja hoitaa koristelut ja kimput. Kivaa, mutta vaatii oman latautumisensa ja aikatauluttamisensa myös. Lasten koulut pitää polkaista myös käyntiin. Keskiviikko menee Oulussa sytostaattitipassa ja kromimittauksissa. Siihen saakin varata koko päivän. Mitä sitten uudet testitulokset meille kertovat, niitäkin pitäisi kuulla tulevalla viikolla. Mitä Helsinki on pähkännyt ja tuloksista tulkinnut. Torstaina on myös palaveri koulujen ja meidän välillä. Kuinka kaikki hoidetaan ja miten toimitaan. Samalla pitäisi suunnitella seuraavan viikon Oulun ja Helsingin keikat. Aikatauluttaa ja varailla liput, asunnot ja palvelut... Samaan rytinään sattuu myös äitien virkistysviikonloppu ja tapaaminen Helsingissä. Missä siis milloinkin olen ja kuka on missäkin. Mikä laukku minäkin aamuna mukaan ja moneksiko päivää. Tässä painaa aika monta asiaa kerralla päälle, mitkä pitää muistaa ja hoitaa. Pian on elokuu porskutettu, syyskuusta ei ole mitää tietoa. Missä olemme ja mitä teemme. Saati sitten mikä on tilanteemme. Eli nythän sen oivalsin, ei siis ihme jos onkin taas hiukan levoton olo, sellaista epäselvää poukkoilua. Ajatusten kimpoilua ja rauhattomuutta. Kenties kenellä tahansa saattaisi olla samoja tuntemuksia, mikäli päässä pyörisi moiset asiat. Kaikesta tästä sisäisestä vapinasta huolimatta minulla on erittäin selvä suunnitelma, strategia kuinka homma etenee. Haluan siitäkin puhua lääkäreille, kuulla mielipiteitä, kenties vastaväitteitä ja vastauksia. On niin monta kysymystä avoinna ja vailla vastausta. Reetta itse voi mainiosti, eilenkin huiteli pyörällä kavereiden kanssa tuntikausia. Kävi välillä syömässä, otti juomapullon mukaansa ja häipäsi uudelleen. Annan lapsen mennä ja pitää yllä asennetta ja yleiskuntoa.\nFlunssani on suurinpiirtein lusittu, lähes suunnitelmani mukaan. Hiukan on vielä matalapainetta äänessä ja ajoittaista räkäisyyttä. Mutta ei kivistä, ei kolota, eikä niiskututa. Homma siis hallinnassa. Pakko sen on ollakin, sillä meikää tarvitaan tulevan viikon aikana aika monessa paikassa. Sitä kun luulee olevansa seuraavien viikkojen aikana aika tärkeä henkilö; omaishoitajana, huoltajana, äitinä, kaasona, floristina ja organisoijana. Vähäkö tärkeenä joo, ei siis ihme jos onkin levoton, sikäli mikäli en pelitäkkään odotusten mukaan. Kalenterissa on aika napakasti tekstiä aikatauluineen tulevan viikon varalle, vieläkö saisi käsialasta selvän, mitä mikäkin lyhennys tarkoittaa...\nNyt levollisuus päättyi nyrkkitappelusämpyläraivariin. Kauheaa tappelua, kun ei tiedä montako kukakin saa syödä. Voiko Fanny omia enemmän kuin muut, jos on ne leiponut. Niin ja nälkäkin painaa päälle ja kiukku sen myötä. Mutta nyt olen taas asioita jäsennellyt, mitä pienessä mielessäni liikkuu. Paras mennä kissaterapiaan, eli leikittämään noita ihania lemmikkejä. Siinä unohtuu maalliset asiat, kun painaa korvan kissan kylkeen ja antaa kehräyksen vallata tajunnan.\nLähettänyt -Tiina- klo sunnuntaina, elokuuta 12, 2012\nMaija 12. elokuuta 2012 klo 21.56\nOnnea kovasti teille tämänkin syksyn aloitukseen. Kirjoitat kauniisti (aivan takuulla) elämän liki raskaimmasta asiasta. Meilläkin on neljä lasta ja tiedän millainen humppa se on ihan "normaalissakin" perheessä. Hienosti jaksat pitää fiilistä yllä ja taata lapsille kappaleita normaalista lapsuudesta. Ihanat tytöt teillä, sitkeä Reetta, samanikäinen kuin oma poikani.\nAnonyymi 13. elokuuta 2012 klo 9.56\nHengästyttävä tahti sinulla on, ja niin kovasti ajateltavaa ja järjesteltävää. Epäilisin fembotiksi, ellet olisi välillä levoton!\nMutta on ihana asia, että olette koko perheenä ymmärtäneet (ja epäilemättä vanhemmat kantavat)minusta yhden tärkeimmistä asioista silloin, kun se s-kirjaimella alkava varjo yrittää synkistellä: ei ole kiellettyä nauttia elämästä edelleen. Aivot pitää laitta narikkaan ja olla hetkessä aina välillä, sitten akut taas ovat latautuneet kun tarve on.


JUURI NYTKuvat paljastavat: Lewis Hamilton rikkoi koronaohjeita sunnuntaina – maanantaina mies antoi positiivisen koronanäytteenJUURI NYTYökylässä Maria Veitola: Anssi Kela avautuu taustastaan herätysliikkeessä - Löysi lopun ajan merkkejä viivakoodeistaJUURI NYTTokmanni myy nyt luksuskosmetiikkaa – valikoima päihittää jopa Stockmannin\n10.04.2018 klo 9:43 (muokattu 02.05.2019 klo 21:05 )\nHiv ei estä Beckyä nauttimasta seksielämästä. Hän toivoo, että ennakkoluulot sairauden ympäriltä katoaisivat.\nHiv ei rajoita 31-vuotiaan Beckyn elämää. Kuvituskuva. UNSPLASH.COM\nSouth Yorkshiressa asuva ja opettajana työskentelevä Becky sai hiv-diagnoosin vuonna 2015. Hän oli juuri eronnut aviomiehestään kymmenen vuoden suhteen jälkeen ja alkanut tapailla toista miestä. Kuukauden deittailun jälkeen mies oli kertonut ex-kumppaninsa ottaneen yhteyttä ja kertoneen sairastavansa tippuria. Becky kävi sukupuolitautitesteissä ja sai tietää olevansa hiv-positiivinen.\n- Se oli vaikea hetki, varsinkin kun tyttäreni istui sylissäni, Becky kertoo Britannian Cosmopolitanille.\nBecky myöntää, että hän kuvitteli kuolevansa sairauteen.\n- Ajattelin, että jossakin vaiheessa tauti etenee ja minä kuolen. Toinen ajatus oli, etten enää koskaan voisi saada lapsia.\nBecky kertoi heti tapailemalleen miehelle hiv-diagnoosista.\n- Hän oli sokissa ja alkoi itkeä. Hänellä ei ollut aavistustakaan.\nSeuraavina päivinä Becky kävi lisätesteissä ja luki lisää sairaudesta.\n- Luulin, ettei minulla ollut mitään oireita, mutta sitten tajusin, että olin ollut kipeänä, väsynyt ja painoni oli pudonnut.\nLääkehoito aloitettiin välittömästi.\nSairaus ei lopulta vaikuttanut alkavaan suhteeseen. Becky ei koskaan kantanut kaunaa miehelle siitä, että tämä tartutti viruksen häneen.\n- Aloimme seurustella. Sairaus toi meidät yhä lähemmäs toisiamme. En ollut hänelle vihainen, koska hän ei tiennyt. Meidän olisi pitänyt olla vastuullisempia ja käyttää kondomia. Erosimme vuonna 2017, mutta sillä ei ollut mitään tekemistä hivin kanssa.\nEron jälkeen Becky on nauttinut sinkkuelämästä - ja tyydyttävästä seksielämästä. Beckyn lääkitys estää viruksen tarttumisen hänen seksikumppaneihinsa.\n- Moni ei tiedä tätä, ja siksi puhun asiasta aina, kun voin.\nYleensä Becky ei kerro sairaudestaan miehille etukäteen.\n- En halua ensitapaamisen jonkun kanssa koskevan ainoastaan sitä. Haluan, että he tutustuvat minuun.\nYleensä miehet ovat olleet ymmärtäväisiä, mutta kerran eräs suuttui Beckylle siitä, ettei tämä kertonut etukäteen sairaudestaan.\n- Sanoin hänelle, etten voi tartuttaa. Etten voisi riskeerata sitä, että hän saisi taudin minulta.\nBecky kertoo ymmärtävänsä, että tieto saattaa järkyttää. Hän sanoo, että olisi itsekin aiemmin kauhistunut, jos seksikumppani olisi kertonut sairaudestaan vasta jälkikäteen.\n- Mutta kaikki selviää yhdellä Google-haulla. Tiede on siellä.\nMonet tietävät, ettei hiv ole enää kuolemantuomio, mutta sairauteen liittyy edelleen monia muita ennakkoluuloja. Becky kertoo, ettei aiemmin tiennyt, että hiv-positiivinen voi saada lapsia ilman, että virus tarttuu - kunhan lääkitys on kunnossa.\n- Monet eivät myöskään ymmärrä, että minun kaltaiseni ihminen voi olla hiv-positiivinen. Minulta kysytään usein, miten olen saanut tartunnan. Oletetaan, että olen huumeidenkäyttäjä tai seksityöntekijä.\nVapaa-ajallaan Becky mentoroi muita hiv-positiivisia naisia. Monet heistä arkailevat läheisyyttä ja pelkäävät hylätyksi tulemista.\n- Olen onnekas, että minulla on koulutus ja laaja tukiverkosto. Monilla ei ole. He joutuvat pelkäämään, että partnerit käyttävät hiv-statusta heitä vastaan. Monet kokevat myös syyllisyyttä siitä, miten he saivat tartunnan.\nBecky ei kiellä, etteikö sairaus vaikuttaisi hänen elämäänsä. Hän myöntää, että asia saa hänet toisinaan vihaiseksi.\n- Joudun käymään tätä läpi aina, kun haluan olla parisuhteessa jonkun uuden kanssa. Joka kerta, kun asiat etenevät, minun pitää puhua tästä. Vaikka olen itsevarma, en halua olla kenenkään sellaisen kanssa, joka ei ymmärrä. Se vaivaa minua.\nBecky sanoo kuitenkin sairauden kehittäneen häntä ihmisenä.\n- Aluksi en suhtautunut asiaan kovin hyvin. Tuntui, että minua rangaistaan siitä, että yritän olla onnellinen. Olin ollut vuosia onnettomassa avioliitossa ja yritin löytää itseluottamustani. Nautin uuden ihmisen kanssa olemisesta ja yhtäkkiä tuntui, että kaikki vietiin minulta. Tuntui, että elämäni loppui.\nSittemmin Becky kertoo päässeensä eteenpäin synkistä ajatuksistaan.\n- Tämä kaikki on parantanut itsetuntemustani. Olen itsevarmempi. En olisi koskaan saavuttanut sellaista varmuutta, ellen olisi käynyt läpi tätä kaikkea.\nHIV on lyhenne englanninkielisistä sanoista Human Immunodeficiency Virus eli ihmisen immuunipuutosvirus.\nHiv on krooninen sairaus, mutta siihen on kehitetty tehokas lääkehoito, jonka avulla ihminen pysyy terveenä.\nLääkityksen ansioista hiv-positiivinen voi elämää normaalia elämää, kuten perustaa perheen ja työskennellä haluamallaan alalla.\nHiv ei tartu seksiteitse, mikäli hiv-positiivinen on lääkityksellä ja hänen hi-virustasonsa on mittaamattomissa.\nTHL:n arvion mukaan Suomessa asuu noin 4000 hiv-tartunnan saanutta, joista joka viides ei vielä tiedä omasta tartunnastaan.\nOn arvioitu, että koko maailman hiv-tartunnan saaneista noin 90 prosenttia ei tiedä omasta tartunnastaan.\nOman hiv-statuksensa voi selvittää ainoastaan käymällä hiv-testissä.\nLähteet: Positiiviset ry ja Hivpoint\nJuttu on julkaistu ensimmäisen kerran 10.04.2018.


Loma Cash Loans - Resurssit saavuttaakseen kaikki perh - www.zleiniedobrze.fora.pl\nLoma Cash Loans - Resurssit saavuttaakseen kaikki perh\nOletko tarvitsevat otsikko laina? Tällainen lainat ovat lopussa ( usein nopeat - name ja peräti 30 päivää ) rahoitustuotteiden missä moottoriajoneuvo voi toimia lainan turvallisuus . Ongelmana on, että toipumassa vähemmän kuin täydellinen luotto arvioinnit tyypillisesti vaatii vastaanottava ylimääräisiä laina ja todistaa että takaisinmaksu vaatimuksia voidaan toteuttaa kun he takia. Huono luotto kotelot normaalisti kiitos käynnistä lähestymistapa sen olevan ne niiden puolesta vain. se Huomaat kysyntä Ammatti . Niistä lista fantastinen ironiaa tänään on että sinun täytyy saada henkilökohtainen laina ja perustaa teidän luottokelpoisuus , mutta se on haastavia luotto kanssa huono luotto [url=kaikkipikavipit.wordpress.com]kaikki pikavipit k18[/url] yleensä koti korot eivät yleensä muutos lopulta . Jos haluat mittava rahamäärä ja myös kestävä. asuinpaikka alkaen alkavalla kiinteistöjen sulkemiseen tai stop häätö , tarvitset henkilökohtaiset vakuudeton laina kanssa laaja määräajan päivä kohteelle takaisin . Omat tulot ja luottokortti velka suhteellinen määrä tulee kuva lähes aina luotto maine aiheesta saada köyhien luotto henkilökohtaisen pankkilainan .\nNetissä auto laina banquier auttaa ihmiset saada auton rahoitus vaivattomasti . Tämä johtuu sinun cross luotto pisteet arviointi . Voit käyttää auton normaalisti , lukuun ottamatta et ole lokikirja omassa auto tai rekka tai toisella autojen . Siksi , oikea Vastaus istuu välittömät yrityslainojen opastaa toiveet newbie, yhdessä , vanha yritysten . Vain yksi erittäin tärkeä luonteenomainen näistä lainat on aina, että nämä konkurssit eivät ole kaikille [link widoczny dla zalogowanych] käyttäen online asuntolaina markkinapaikan voit pystyä olettaa, ohjaus ja tuomari mikä toimii hyvin sinua. Moottoriajoneuvot must tavata määrä ehdot ja oikeutettuja aukko crash vakuutus .\nerityiset avulla määrä riippuu taloudellinen tarve opiskelijat ja ostohinnan LPN ja Sairaanhoitaja paketit , tai toisella perustutkintoa määrä . maksaa takaisin Tällaisen lainat voidaan hoitaa kautta palkkapäivä etukäteen .\nKun et hyväksyt ensisijaisena Arvio esittelyyn ja laskeutua, aiot saada jopa parempi tarjoavat joka on edullisempaa sinulle henkilökohtaisesti . Voit tarkistaa palkkapäivä laina järjestäminen . Erityiset lainat ovat ne käytetty sijoittaa erillistä , antanut tuotteen tai palvelun. hetki että 3 - vuosi $ 10000 asuntolaina on selvitetty , asiakaspalvelu luultavasti etsiä latest pankkilaina ja ehkä Buck 15000 . Anything rahamäärä joka vielä jäljellä paljastunut tiedekunnan arvonalentumiset ehkä antanut köyhempien tai terveenä yksinoikeudella henkilökohtaiset lainat [link widoczny dla zalogowanych] yksinkertaisesti siksi jos kuluttaja vahvistettua itsestään, kuluessa ei ole paikka ja voi maksaa , yhteistyössä allekirjoittaja voi jatkuu maksuaikataulu . Heti kun perustettava taklauksen on kiinteistöjen, tyyppi se osaksi Yahoo käyttäessäsi postinumeron mahdollisuuksien .\nVaihtoehtoiset , että sinun täytyy do tulee olemaan päästä Yhteensä laina .\nNie 2:38, 09 Lut 2014


Nettiherjaukset toivat vankilatuomion - Rikos - Uutiset - MTV.fi\nNettiherjaukset toivat vankilatuomion Rikos\nJulkaistu 30.05.2008 16:58\nInternet-sivuilla esitetyt lukuisat herjaukset ovat tuoneet vankeustuomion kahdelle tamperelaismiehelle. Tampereen käräjäoikeus tuomitsi heidät törkeästä kunnianloukkauksesta, kiihottamisesta kansanryhmää vastaan sekä uskonrauhan rikkomisesta.\nTuomitut halvensivat blogspot-sivuillaan värillisiä, islaminuskoisia sekä useita nimeltä mainittuja henkilöitä. Herjattujen joukossa on kolme tamperelaista poliitikkoa ja kolme Tampereen käräjäoikeuden syyttäjää. Oikeus määräsi suljettaviksi 40 blogspot.com-sivua.Päätekijänä pidetty Seppo Lehto sai kahden vuoden ja neljän kuukauden vankeustuomion. Toinen tuomittu sai ehdollista vankeutta vuoden ja kaksi kuukautta. Miehet joutuvat lisäksi maksamaan kymmenientuhansien eurojen vahingonkorvaukset aiheuttamastaan henkisestä kärsimyksestä.


Hankkeen nimi: Omin Jaloin aikuisenakin -kehittämishanke\nHallinnoija: Jokilaakson Nuorten Tuki ry\nAika: 1.8.2011 - 31.12.2012\nKustannusarvio: 74400 €\nTiivistelmä: Hankkeen aikana kehitetään Omin Jaloin aikuisenakin -erityisnuorisotyön työmenetelmä. Työmenetelmä pohjautuu Lohjan kaupungin erityisnuorisotyössä kehitettyyn Omin Jaloin menetelmään, joka on tarkoitettu 12-17- vuotiaille lapsille ja nuorille. Kehittämistyön tarkoituksena on muokata em. menetelmästä nuorille aikuisille suunnattu malli. Hankkeen kohderyhmänä ovat kaikki alle 29-vuotiaat nuoret ja heidän kanssaan työskentelevät tahot.\nOmin Jaloin työmenetelmän kokonaisvaltaista elämäntilannetta hahmottavat tehtäväkokonaisuudet muokataan toimintatutkimuksen periaatteita noudattaen vastaamaan nuorten aikuisten tarpeita. Omin jaloin aikuisenakin menetelmän kautta tuetaan nuorta osallisuuteen ja voimaantumiseen sekä vastuun ottamiseen omasta elämästään. Hankkeen tuloksena syntyy toimintamalli, joka koulutuksen kautta levitetään ympäri Suomea kaikkien alle 29-vuotiaiden nuorten kanssa työskentelevien ammattilaisten käyttöön.\nHakijan/hankkeen www-sivut: http://www.snack.fi/index.php?pid=jokilaaksojen_ty


Malagan historiallisessa keskustassa upea kolmio. - ESPANJA - Myytävät asunnot - Lomakoti ulkomailta\nLomakoti ulkomailta › Myytävät asunnot › ESPANJA › Malagan historiallisessa keskustassa upea kolmio.\nMalagan historiallisessa keskustassa upea kolmio.\nMalagan historiallisessa keskustassa upea kolmio. Kaksi makuuhuonetta, kaksi kylpyhuonetta, olohuone ja keittiö. Se on erittäin valoisa ja erittäin hyvällä paikalla. Myytävä asunto on kokonaan remontoitu, ja todella korkealaatuisin materiaalein.\nAsunto on hyvin lähellä liikenneyhteyksiä, 3 minuutin päässä bussipysäkiltä 36, 5 minuutin päässä Picasso-museosta ja Plaza La Constitución -aukiolta. Alueella löytyvät palvelut: koulut, kaupat, erikoisliikkeet, terveyskeskukset, jne.\nPäivitetty: 10.01.2021 klo. 13:31\nHoitokulut Kiinteistöveroa vastaava IBI 157,00 vuodessa ja yhteisömaksu (hoitovastike) 612,00 vuodessa. Lämmitys/ilmastointi Ilmalämpöpumppu\nSijainti Centro HIstorico, Malaga, Malaga, Espanja Pinta-ala 84m2\nHinta 360 000 € Asuinkerros 5 / 6


Browsing by Subject "valtiomuodot"\nKumpaa se Vuojalainen tahtoo, kunkkua vai risitenttiä? : Suomen valtiomuotokysymys poliittisissa pilakuvissa 1918–1919 \nKosonen, Liisa (2008)\nKäsittelen poliittisen historian pro gradu tutkielmassani poliittista pilalehdistöä ja sen reagointia Suomen valtiomuotokysymykseen vuosina 1918–1919. Pyrin tarkastelemaan miten moniulotteisen ja tunteita herättävän ajanjakson tapahtumat esitettiin tuon ajan pilakuvissa. Kuvaan valtiomuotokysymystä sellaisena kuin se pilalehdissä tuona aikana koettiin ja ymmärrettiin. Tarkoituksena on, selvittää pilalehtien kautta minkälaisia merkityksiä kuningaskysymykselle annettiin aikalaisten mielissä. Pilapiirrokset toimivat peileinä aikakautensa poliittisiin tapahtumiin, kuvaten mitkä asiat koettiin tärkeiksi. Tutkielmassa hahmotetaan myös pilalehdistön toimintaympäristöä sekä vaikutusmahdollisuuksia osoittamalla pilalehtien merkitys poliittisina mielipidevaikuttajina. Aineistona tutkielmassa on käytetty valtiomuotokysymystä käsitteleviä pilakuvia vuosina 1917–1919 ilmestyneistä pilalehdistä Ampiainen, Fyren, Hovnarren, Kerberos, Kurikka ja Tuulispää. Valtiomuotokysymys näkyy keskeisenä aiheena pilalehdistössä koko tarkastelujakson ajan toukokuus-ta 1918 kesäkuuhun 1919, jolloin Suomi sai tasavaltalaisen hallitusmuodon monivaiheisen päätän-täprosessin jälkeen.Pilakuvia on tulkittu niiden makromerkityksen kautta, pyrkien vastaamaan mihin piirroksen merkit viittaavat, eli mitä siinä oli. Pilakuvien maailma oli monarkistinen ja pilalehtien mukaan Suomesta olisi voinut tulla tasavalta, monarkia, pakotettu tasavalta ja jälleen monarkia Mannerheimin johdolla. Pilalehtien mielipiteet vaihtuivat nopeasti olosuhteiden muuttuessa. Pilalehdistössä suuria valtiomuotokysymykseen liittyneitä teemoja olivat hallitsijakysymyksen sitominen järjestysvaltakysymykseen sekä hallitusmuotokysymyksen etäisyys tavallisten kansalaisten arjesta. Syksyn edetessä monarkian tulon nähtiin tuovan ratkaisun myös moneen sisäpoliittiseen ongelmaan. Aluksi lehdet asettivat armeijan mielipiteen päättävään asemaan ja vasta yhteiskunnallisen tilanteen vakiinnuttua pilalehdistössä näkyi merkkejä kuningaskuumeesta. Kuninkaan kannatus kasvoi kohti varsinaista kuninkaanvaalia, jonka jälkeen maailmatilanteen kääntymisen aiheuttamaa lopputulosta oli pilakuvien vaikea hyväksyä. Pilakuvaston mukaan monarkia nähtiin ennen kaikkea aseena sosialismia vastaan. Kuningashankkeen kadotessa asialistalta, presidentillinen valtiomuoto ilmestyi taas nopeasti piirroskuvastoon, vaikka vielä äsken oli estoitta naureskeltu tasavaltalaisuudelle, joka piirtäjien mu-kaan edusti massojen päätöntä valtaa ja arveluttavaa karkeutta. Pilalehtien muisti oli lyhyt ja paluu tasavallan kannattajaksi kävi nopeasti monarkian edellytysten romahdettua.


Nanatar: 9 hyvää syytä elää by Ryhmäteatteri\n9 hyvää syytä elää by Ryhmäteatteri\nKuva: Ryhmäteatteri/Mitro Härkönen\nNyt on kyllä tullut nautittua kulttuuria "urakalla", mutta kun saa hyvän tarjouksen lipuista niin eihän sitä malta olla tarttumatta tarjoukseen.\nMeille on muodostunut neljässä vuodessa perinteeksi käydä joka kesä Suomenlinnassa katsomassa Ryhmäteatterin kesäesitys ja niin teimme myös tänäkin vuonna. Tämän kesän näytelmänä oli "Yksi lensi yli käenpesän" ja täytyy sanoa, että tykkäsin kovasti! Samaa en voi sanoa viime vuotisesta Aleksi Kiven seitsemästä veljeksestä, joka oli niin turkkamainen tulkinta, että ensimmäistä kertaa ikinä tuli mieleen, että kehtaako lähteä kesken pois..\nNyt sitten pääsin ensimmäistä kertaa Ryhmäteatterin omiin tiloihin näin kesäkauden ulkopuolella. Näytelmänä oli "9 hyvää syytä elää", joka on kantaesitetty lokakuussa eli suht tuore näytelmä kyseessä. Tarinassa seurataan nuoren Klaara Harmaan elämää, jota hän pääosin pystyy elämään vain neljän seinän sisällä ahdistuksen, masentuneisuuden ja syrjäytymisensä vuoksi. Ikkunan takaa seuraten muiden henkilöiden menemistä ja elämistä - joka ulkopuoliselle näyttäytyy varsin normaalilta, mutta kun näiden henkilöiden tarina aukeaa, se on kaikkea muuta. Jokaisen henkilön tarina tuntui ehkä pelottavankin todelta ja kuinka monesti ihmiset kohdatessaan samassa tilanteessa olevia kääntävät mieluummin katseensa... poissa silmistä, poissa mielistä. Tarina kertoi vahvasti siitä mitä on joutua esim. yhteiskunnan palveluiden varaan tai jopa ulkopuolelle ja jotenkin ainakin itselle kolahti ajatus että pakotetaanko ihmiset juoksemaan oravanpyörässä, sillä jos pyörästä tippuu niin "kukaan" ei pidä huolta olet sitten koditon, työtön, vanhus tai mielenterveys"potilas"?\n"Ryhmäteatterin 9 hyvää syytä elää on tarina yhteiskunnan laidalla elävistä ihmisistä, jotka uskaltautuvat näkemään ympärillään hoippuvien kanssakulkijoiden hädän. Esitys liikuttaa ja antaa ajattelemisen aihetta - sekä monet vapauttavat naurut. Kun esityksen aiheena ovat masennus, yksinäisyys, syrjäytyminen, alkoholismi, köyhyys ja rapautuva mielenterveyshoitojärjestelmä, muun muassa, lopputulos voisi olla turruttavan ahdistava. - Tuula Viitaniemi, Yle"\nNäytelmässä Klaara sai tehtäväksi psykpolin hoitajaltaan tehtäväksi kirjata 9 hyvää syytä elää. Teema kantoi hyvin läpi näytelmän ja loppua kohti syitä alkoikin löytymään. Aloin itsekin miettiä, että mitkä ovat omat 9 hyvää syytä elää. Homma tuntuu helpolta, mutta muutaman syyn jälkeen tuntui ettei syyt ole niin painavia kuin ensimmäiset - jos haetaan nimenomaan syitä "miksi eläisin" eikä välttämättömyyksiä elämiseen (esim. ilma, ruoka jne) :).. Omat tärkeimmät syyt elämiseen:\nPerhe (sis. lähiomaiset) ja erityisesti lapset, haluan nähdä heidän kasvavan\nElämykset ja kokemukset, haluan nähdä ja kokea asioita mieluummin kuin kerätä materiaa\nOlla tueksi ja avuksi ihmisille\n... pitää jatkaa selvästi miettimistä :)...\nNäyttelijät tekevät näytelmän\nNäytelmän roolituksesta täytyy antaa täydet pojot! Klaara Harmaata näyttelee Ella Mettänen Tampereen Työväen Teatterista. Klaaran rooli keskeisin tarinassa eikä ollutkaan montaa kohtausta missä Klaara ei olisi ollut mukana. Ella oli mielestäni hyvä valinta Klaaraksi! Ellan olemus ja tulkinta onnistui välittämään nuoren naisen ahdistuneisuuden hyvin. Pihla Penttinen loisti Klaaran äidin roolissa. Jotenkin tuli oma äiti mieleen joistain kohtauksista :). Minna Suuronen ja Robin Svartström edustaa mulle sitä vahvaa Ryhmisläisyyttä, johon ei voi pettyä kun he ovat lavalla. Ehkä näytelmän yllättävin ja hauskin rooli oli Juha Kukkosen "Urho Kalevan" rooli, miten voikin tulkita koiraa ja tunteita noin hauskasti ja osuvasti?! Mutta sitten vikaksi mun ehdoton suosikki! Santtu Karvonen. Musta tuntuu, että laittaa Santun mihin tahansa rooliin niin se on vaan hauska. Nytkin sai nauraa Santun postinjakajaroolia ihan täysiä :). Innolla odottelenkin ensi vuonna ilmestyvää Fingerpori-elokuvaa jossa hän on Heimo Vesa :).\nArvosteluita näytelmästä voit lukea mm.:\nHelsingin Sanomat: Juha Kukkonen loistaa jiveä tanssivana koirana Anna Krogeruksen uutuusnäytelmässä\nJa lippujakin vielä näyttää olevan (esitykset 15.12.2018 asti)\nLähettänyt Nanatar klo 11:00\nBest Event Planner 16. toukokuuta 2019 klo 14.31\nJaipurantiageingclinic 29. toukokuuta 2019 klo 14.42


Kasvit ja eläimet perijinä – Wikiaineisto\nKasvit ja eläimet perijinä\nKasvit ja eläimet perijinä.\nEnglannissa ja Amerikassa on usein testamentattu melkoisia rahasummia myöskin kasveille ja eläimille. Eräs englantilainen sanomalehti luettelee seuraavat esimerkit:\nYorkshiressä muuan farmari, joka kaikki joutohetkensä oli istunut erään komean omenapuun juurella puutarhassaan, testamentteerasi puulle 5,500 mk. Tällä summalla piti puuta hoitaa, niin kauvan kun rahat riittäisivät. Athenassa, Georgian valtiossa, on puu, joka omistaa kappaleen maata. Vuoden 1880 alussa kuului puu ympäröivine maineen Översti Jacksonille, joka suurella innolla seurasi sen varttumista ja iloitsi sen viileästä varjosta. Everstin vanhoilla päivillä oli se niin muhkea, ettei hän voinut sallia, että seuraajansa sen kerran hävittäisi, vaan testamenttasi puulle maata 8 jalkaa joka suuntaan sen ympäriltä.\nKnightsbrigdessä muuan herra Berkeley, joka kuoli 1850, jätti perinnöksi neljälle koiralleen 880 mk. Ne olivat erään koiran penikoita, joka monta vuotta ennen oli pelastanut hänen henkensä. Sitä paitsi määräsi hän kivestä hakattavaksi 4 mainittujen koirien näköistä patsasta, jotka sitten olivat asetettavat hänen hautansa neljään nurkkaukseen.\nSuurimman summan, minkä joku eläin on saanut periä, testamenttasi Lontoossa eräs ylhäinen nainen, Elisabeth Hunter, papukaijalleen, 25 ”vuotiselle uskolliselle ystävälleen”. Lahjoitus oli 5,800 mk ja oli rahasumman käyttämisestä julkisesti tili tehtävä. Lisäksi oli kaunis 580 markkaa maksava häkki hänen suosikilleen valmistettava.\nMyöskin muuan musta kissa sai eräältä kuuluisalta amerikalaiselta kirjailijalta, joka samaista kissaa oli pitänyt erittäin suuressa arvossa, periä 5,500 mk sekin.\nNoudettu kohteesta ”https://fi.wikisource.org/w/index.php?title=Kasvit_ja_eläimet_perijinä&oldid=108752”\nViimeksi muokattu 31. elokuuta 2017 kello 18.04\nSivua on viimeksi muutettu 31. elokuuta 2017 kello 18.04.


Harri Tapper Ilmoille haihtuvat polut\nKuvitus: Piirroskuvitus, Harri Tapper\nKansi Harri Tapper ja Ville Rauvola\nKokoelma, joka osoittaa Harri Tapperin virkkeen väkevyyden.\nHarri Tapperin lukijat tietävät, että Tapperin kirjat vilisevät upeita lauseita ja että kirjailijalla on omintakeinen ääni. Tiedetään, että hänen sanoillaan on oma mahtinsa, joka syntyy niin sanonnan sisällöstä kuin sen jäljittelemättömästä muodosta. Monesti Tapperia on kutsuttu maagiseksi realistiksi, ja usein hänen tekstiensä parissa on saanut nauraa ja joskus pyyhkiä silmäkulmiaan. Aina hänen tekstinsä on koskettanut.\nNyt Harri Tapper on kerännyt kirjoistaan - niin romaaneista, kertomuskokoelmistaan kuin runoistaan - virkkeistä parhaat. Paristasadasta valitsemastaan virkkeestä hän kirjoittaa: »Kirjoittava ihminen miettii itsensä ja tekstinsä eksistenssiä. Arvelen omaa olemustani näin: näen esineet, sään, ympäristön esteettisesti, kauniina siis. Tai näen ne ikuisuudellisina: pihassa oleva kivi ei ajattele mutta osaa olla ikuisuutta. Arvelen myös, että kokeminen ei tapahdu ilman henkeä. Pohtiessani elämän vaiheita, sulattaessani niitä, olen päätymässä siihen, että eläminen ei suju ilman iloa. Tekstin tulee ryöpytä iloa, ja tämän voi katsoa myös kirjoituksen tarkoitukseksi.»\nIlmoille haihtuvat polut -kirjan virkkeet etenevät lapsuuden valoisuudesta tummemmille poluille, jotka vähä vähältä, elämän edetessä katoavat näkyvistä, haihtuvat ilmoille. Kirjassa on Parnasson päätoimittajan Jarmo Papinniemen jälkikirjoitus tapperilaisesta virkkeestä sekä Harri Tapperin itsensä tekemä kuvitus.\nHarri Tapperin virkkeet ovat kuin eläviä olentoja.\n-Teppo Kulmala, Keskisuomalainen\nVaikuttava kokoelma unohtumattomia lauseita kirjailijan uran ajalta.\nIlmoille haihtuvat polut tarjoaa hauskoja valittuja virkkeitä siitä, millainen on mies ja millainen nainen, millainen on naisen mielestä mies ja päinvastoin. Saanen lopettaa naiskieliseen arvioon: ihana kirja, ihana kirjailija.\nLoimu ja lumi (e)\nHarri Tapper & Terjo Kiljunen\nKun pohjoistuuli puhaltaa (e)


”Saamelaistaiteilijat eivät haudo kostoa, mutta vaativat oikeutta” – ohjaaja Pauliina Feodoroff tutkii Baltic Circle -teatterifestivaalilla suomalaista kolonialismia - Päivän lehti 13.11.2017 | HS.fi\n”Saamelaistaiteilijat eivät haudo kostoa, mutta vaativat oikeutta” – ohjaaja Pauliina Feodoroff tutkii Baltic Circle -teatterifestivaalilla suomalaista kolonialismia\nEnsimmäiset kansat -esitysten lisäksi festivaalilla pohditaan seksuaalisuutta ja Michael Jacksonin kuolemanjälkeistä tietoisuutta.\n”Saamelaistaiteilijat eivät haudo kostoa, mutta vaativat oikeutta” – ohjaaja Pauliina Feodoroff tutkii Baltic\nFestivaalilla Pauliina Feodoroffin (keskellä) kanssa esiintyvät kuvataiteilija Outi Pieskin lapset, Birit ja Katja Haarla. ”Heistä näkee, miten vahvaidentiteettisiä saamelaisnuorista tulee, kun heitä ei yritetä väkisin assimiloida valtakulttuuriin.” (KUVA: Kalle Koponen / HS)\nJulkaistu: 12.11.2017 14:29\nMyytti yhden kulttuurin suomalaisuudesta on synnytetty sulkemalla tarinasta pois muun muassa saamelaiset ja romanit. Tiistaina alkavalla Baltic Circle -teatterifestivaalilla keskitytäänkin Suomi 100 -juhlinnan sijaan siihen, miten väkivaltaisesti myyttiä on rakennettu.


Valtiolliset toimijat tekevät kyberhyökkäyksiä koko ajan – "uusi aikakausi alkanut" - Kotimaa - Uutiset - MTV.fi\n– Tämän tyyppisissä hyökkäyksissä ja haittaohjelmissa mikään tieto ei ole absoluuttista. Tiedetään joitakin yksityiskohtia sieltä täältä, mutta täyttä varmuutta ei voida saada. Turlan tapauksessa esimerkiksi ryhmän tekemistä haittaohjelmista on löydetty kieliviitteitä Venäjään, mutta hyökkäjän on aina myös helppo lavastaa jälkiä, arvioi tietoturvakonsultti Janne Kauhanen tietoturvayhtiö Nixusta.Kauhasen mukaan on kuitenkin ilmeistä, että Turlan taustalla on valtiollinen toimija.– Turlasta tiedetään, että se on hyvin edistyksellinen ryhmä, joka on tehnyt laajalti hyökkäyksiä eri puolilla maailmaa, toiminut useita vuosia ja kehittänyt omia, edistyksellisiä menetelmiä, Kauhanen kertoo.\nSatelliitit jälkiä peittämässäYlen mukaan Turla on käyttänyt satelliitteja apuna varastamiensa tietojen kuljettamisessa. Tietoturva-asiantuntijan mukaan satelliittien käyttö kertoo tekijöiden ammattitaidosta.Näin satelliitteja käytettiinVerkkoyhteys satelliitin kautta on monessa syrjäisessä maailmankolkassa ainoa tapa päästä nettiin. Satelliittiyhteydessäkin käytetään tutumpien ADSL-liittymien tapaan modeemia, joka ottaa vastaan ja lähettää tietoa tässä tapauksessa satelliitin kautta. Yhteys satelliitin ja modeemin välillä on kuitenkin salaamaton, joten verkossa lähetetty tieto (radiosignaali) voidaan ottaa vastaan myös millä tahansa muulla laitteella, joka on vastaanottajaksi tarkoitetun modeemin läheisyydessä. Turla on lähettänyt vakoilun kohteesta varastamaansa dataa kohteena jonkun asiasta tietämättömän verkonkäyttäjän satelliittimodeemi, mutta napannut signaalin omilla laitteillaan. Modeemin omistaja tuskin on tiennyt toiminnasta mitään. Näin jäljittäminen on ollut käytännössä mahdotonta. Turlan tiedetään toimineen muun muassa Lähi-idässä ja Afrikassa.Lähde: Janne Kauhanen, Nixu– Siellä on oikeasti ollut kyvykästä väkeä ja operaatioon on todella laitettu resursseja ja yritystä. On kehitetty itse jotakin uutta ja vaikeasti havaittavaa, eikä turvauduttu valmiisiin ratkaisuihin. Se kertoo siitä, että siellä on oma tutkimus- ja tuotekehitysosasto, joka tällaisia ratkaisuja kehittää ja testaa, arvioi Janne Kauhanen Nixusta.– Jos julkisen sektorin tavallisiinkin it-projekteihin menee normaalisti miljoonia, tällaisiin monimutkaisiin hyökkäyksiin rahaa menee vielä moninkertaisesti.\nValtiolliset toimijat arkipäivääHuomattavan hyvin resursoitujen verkkovakoilijoiden toimintaan törmätään alalla jatkuvasti. Kehitys on asiantuntijan mukaan huoletuttavaa.– Valtiollisiin toimijoihin törmätään hyvin usein. Koko ajan on menty eteenpäin. Sanoisin, että varsinainen uusi aikakausi alkoi vuonna 2010, kun teollisuuslaitteisiin kehitetty haittaohjelma Stuxnet löydettiin. Se oli jäävuoren huippu, ensimmäinen väläys, kertoo tietoturvakonsultti Kauhanen.Myös suomalaisen Nixun 140 tietoturva-asiantuntijaa törmäävät muun muassa teollisuusvakoiluun. – Iso osa hyökkäyksistä tai esimerkiksi teollisuusvakoilutapauksista ei tule suuren yleisön tietoisuuteen ollenkaan. Monet tapaukset jäävät piiloon jopa uhrilta. Turlakin on puuhastellut hyökkäyksiä globaalisti jo vuodesta 2008 käytännössä huomaamatta, Kauhanen kertoo.Kyberhyökkääjiä kiinnostavat samat asiat kuin perinteisiä vakoojia ennen digitaalista maailmaa: valtiosalaisuudet, patentoidut teknologiat, keskustelut, kartat ja niin edelleen.\nSuomen lentokentillä ensi kertaa yli 20 miljoonaa matkustajaa Stubb Ylelle: Hallitus voi kieltää katupartiot


Yläasteikäisten nuorten positiivisen mielenterveyden edistäminen\nRaittinen, Emilia; Koskiranta, Kia (2020)\nRaittinen_Emilia Koskiranta_Kia.pdf (724.4Kt)\nOpinnäytetyön aiheeksi valittiin yläasteikäisten nuorten positiivisen mielenterveyden edistäminen. Opinnäytetyön tavoitteena oli löytää konkreettisia keinoja nuoren positiivisen mielenterveyden edistämiseen. Tarkoituksena oli etsiä tutkittua tietoa aiheesta ja havainnollistaa kirjallisuuskatsauksen avulla yläasteikäisen nuoren positiivista mielenterveyttä. Lisäksi tavoitteena oli toteuttaa opinnäytetyön pohjalta ohjelehtinen. Tutkimuskysymyksiä opinnäytetyössä olivat: minkälaisia keinoja on nuorten positiivisen mielenterveyden edistämiseen ja miten hoitotyöntekijä voi tukea nuorten positiivista mielenterveyttä? Lisäksi kirjallisuuskatsauksen tutkimuskysymyksiä olivat: miten kirjallisuudessa määritellään positiivinen mielenterveys ja miten kirjallisuuden mukaan positiivista mielenterveyttä voi edistää?\nOpinnäytetyö toteutettiin integroivana kirjallisuuskatsauksena. Tiedonhausta tutkimusaineistoksi valikoitui kahdeksan tutkimusta, jotka analysoitiin induktiivisen sisällönanalyysin avulla. Valitut tutkimukset olivat suomen- ja englanninkielisiä. Lisäksi kirjallisuuskatsauksen ja teoriaosuuden pohjalta tehtiin ohjelehtinen. Ohjelehtinen on suunnattu yläasteikäisille nuorille sekä kaikille heidän kanssaan työskenteleville. Lisäksi vanhemmat voivat hyötyä ohjelehtisen sisällöstä.\nKirjallisuuskatsauksen yläkategorioiksi nousivat positiiviseen mielenterveyteen vaikuttavat tekijät sekä mielenterveyden edistämiseksi tehtävä työ. Fyysisen terveyden, unen, ympäristön, sosiaalisten suhteiden ja hyvän itsetunnon huomattiin vaikuttavan positiivisesti mielenterveyteen. Negatiivisesti mielenterveyteen vaikuttaviin tekijöihin kuuluvat huono itsetunto, epäonnistumiset, päihteet, ongelmat sosiaalisissa suhteissa ja stressi. Johtopäätöksissä on esitelty konkreettisia keinoja positiivisen mielenterveyden edistämiseen. Konkreettisia keinoja positiivisen mielenterveyden edistämiseksi ovat itsetunnon vahvistaminen tunnistamalla omat vahvuudet, omien rajojen kunnioittaminen, ongelmien ratkaiseminen pilkkomalla asiat pieniin osiin ja laittamalla asiat perspektiiviin. Omaan psyykkiseen hyvinvointiin voi vaikuttaa huolehtimalla hyvinvoinnistaan riittävän unen, monipuolisen ruokavalion ja mieluisan liikunnan avulla. Positiivisen mielenterveyden edistämismenetelmistä tarvitaan vielä lisää tutkimusta. Lisäksi voisi selvittää nuorten omia kokemuksia positiivisesta mielenterveydestä ja siihen vaikuttavista tekijöistä.


Sampo Kaulanen haastoi Somekuningattaren Hullun Polkasuun: pyörällä 345 km Lapista Norjaan | MaiLife\n← Lämpöisen pehmeä uni\nVastaus Sampolle – Hullun Polkasu →\nPosted on 17 kesäkuun, 2015 by Maija Ilmoniemi\nOhhoh. Nyt on tämä tyttö vähän pöllähtänyt. Tänään tuli kaikkien aikojen haaste! Suomen kiistaton Somekuningas Sampo Kaulanen, joka vetää huippusuosittua Jounin Kauppaa Ylläksellä, on haastanut minut mukaan Hullun Polkasuun, siis polkemaan polkupyörällä Ylläkseltä Norjan Altaan, yhteensä 345 kilometriä kolmessa päivässä vain muutaman viikon päästä. Tällainen haastevideo rämpsähti aamupäivällä Facebookin seinälleni tuosta noin vaan\nNyt minun pitäisi nopeassa ajassa päättää uskallanko tarttua tähän haasteeseen. Polkasu on jo muutaman viikon päästä! Mitä sinä olet mieltä? Mennä vai ei mennä?\nEihän tätä nyt voisi tavallaan jättää väliinkään. Norja, ja kaikkee! Mutta. Minulla ei ole polkupyörää (enkä ole aikoihin edes istunut fillarin selässä, saati sitten polkenut kuin maksimissaan parikymmentä kilometriä päivässä), ei mitään varusteita, enkä tiedä miten itseni saisin raahattua Ylläkselle heinäkuun yhdeksänneksi päiväksi, jolloin fillariretkue starttaa klo 8.00 kohti Norjaa. Mistä saisin tarvittavat tavarat, millä matkustaisin ja majoittuisin? Onko sinulla kenties polkupyöräliike ja voisit antaa tai lainata minulle pyörän ja varusteet? Tai oletko töissä VR:llä ja voisit piffata matkaliput?\nJa mikä tärkeintä: tulisitko sinä mukaani Hullun Polkasuun?\nMinä koetan nyt raapia kasaan jonkun vastauksen Sampolle. Tämän illan otan aikalisää. Auta! Uskallanko lähteä (en edes kysy onko tässä mitään järkeä, koska ei ole)? Pystyisinkö vetämään tämän reitin kolmessa päivässä…?\n”Hullun Polkasu on yksi Suomen kuuluisimman kyläkauppiaan ja some-ilmiön, Sampo Kaulasen älynväläyksistä. Sampo lupasi kesällä 2014 pyöräillä Ylläkseltä Altaan ja uida Jäämeressä, jos hänen kuvalleen saadaan 50.000 tykkääjää. Määrä tuli täyteen ja Sampo piti lupauksensa. Mukaan seuraksi lähti satakunta innokasta pyöräilijää. Hullun Polkasu sai suuren suosion, erityisesti somessa seurattiin retkueen nelipäiväistä matkaa ja selviytymistä 345 km:n pyöräretkestä Äkäslompolosta Hetan ja Kautokeinon kautta Jäämeren rannalle. Hullun Polkasu -tapahtuma sai niin hyvää palautetta, että heinäkuussa 2015 järjestetään taas rento pyöräilytapahtuma hullunhauskassa seurassa.” http://www.hullunpolkasu.fi\nPosted in Hauskat hetket, MaiLife Haaste\t| Tagged Alta, fillari, hullu, Hullun Polkasu, Jounin Kauppa, Norja, polkupyörä, polkupyöräily, pyöräily, pyöräilytapahtuma, Sampo Kaulanen, Ylläs\n10 thoughts on “Sampo Kaulanen haastoi Somekuningattaren Hullun Polkasuun: pyörällä 345 km Lapista Norjaan”\n17 kesäkuun, 2015 5:16 pm\nIlman muuta kannattaa mennä! On taatusti kokemisen arvoinen juttu, ja iso porukka puurtaa, joten kyllä sinä pysyt mukana, ei epälystäkään!!! Ja kaikki ne upeat maisemat joita ei etelästä löydy, se avara maasto, tunturit ja suuri taivas 🙂 Juuri niitä elämyksiä, jotka kantaa pitkien, pimeiden talvien yli, ja jotka vielä vanhanakin muistaa.\n17 kesäkuun, 2015 5:34 pm\nEhdottomasti näin, Sara! Ja Norja on tietysti lähellä sydäntäni, koska asuin Pohjois-Norjassa Støn kalastajakylässä vielä alkuvuodesta ja senkin takia tämä on kyllä ihan must-juttu. Nukutaan nyt yhden yön yli 🙂 Mietityttää, ehdinkö saada kaiken kasaan. Mitään varusteita ei ole… Mutta toivotaan, että jostain ne järjestyisivät. Voisi kuvitella, että tästä voisi tulla aika hauska matka. Ellei sada räntää… 😀\n17 kesäkuun, 2015 6:26 pm\nKannattaa kysyä tuolta Sampolta jos hän tietää jonkun joka voisi esim lainata pyörää ja varmasti ne vähäiset muut varusteet jostain järjestyy, ehkä hänen myötävaikutuksellaan!\n17 kesäkuun, 2015 9:10 pm\nIlman muuta kannattaa mennä ja varmasti selviät siitä ja eiköhän jostain järjesty ne kamppeetkin!\nTuo matka kuulostaa hurjalta, mutta väitteeni siitä että pystyt siihen perustuu ihan omiin kokemuksiin seitkytluvulta:\nVanhempani ja kaksi pikkuveljeäni (10 ja 12 v.) ajoivat myös täysin ilman treenausta polkupyörillä muistaakseni v. 1972 Lahdesta mökillemme Ol. Pyhäjärvelle neljässä päivässä. Päivittäisiksi etapeiksi tuli 100-120 km ja heillä kaikilla oli ihan tavalliset vanhanaikaiset polkupyörät ilman mitään vaihteita tai muita, toisen veljen pyöränä taisi olla jopa pikkuinen Jopo. Lähinnä se vaati pers…piti sanomani sitkeyttä 😉\nMuistaakseni olivat edelliskesänä ”harjoitelleet” Ahvenanamaalla pidempää kuin parin km ajamista.\nSillä aikaa kun he ajoivat pyörällä, matkustin minä Pyhäjärvelle junalla nuorimman veljeni kanssa joka oli liian nuori ajamaan tuota matkaa, mutta minua jäi harmittamaan se, etten ollut mukana tuolla retkellä, joten houkuttelin veljeni ajamaan kanssani tapaamaan serkkuja Maaningalle, jonne oli matkaa 130km.\nSinne ajoimme yhdessä päivässä hiekkateitä pitkin, ostimme matkan varrelta leipää kaupasta ja söimme sitä ojanpenkalla istuen, täytimme juomapullot Rillankiven suunnassa Saukonlähteellä, jonka virvoittavan kylmä vesi on jäänyt ikuisesti mieliimme, varusteina tälläkin kertaa ihan vaan tavalliset kesävaatteet ja ne vanhat pyöränrotiskot.\nTulomme oli yllätys serkuille eikä ihmetyksestä meinannut tulla loppua, kun ilmestyimme sinne illansuussa kuin tyhjästä. Vietimme serkkulassa pari hauskaa päivää ja palasimme iloisesti takaisin eri reittiä pitkin vartavasten Pörsänmäen kautta, ja jos Pöljä ei olisi ollut ihan eri suunnassa, oltais varmaan haluttu ajaa senkin kautta.\nMutta mitä siis halusin kertoa on se, että ei ottanut pahasti lujille nämä retket kenelllekään ja mikä parasta, niistä jäi todella mieluiset muistot.\nSiitä Lapin keikasta on sinun ihan mahdollista selviytyä!\n18 kesäkuun, 2015 6:03 pm\nIhana tarina, Marikka, ja ihanat muistot! Kyllä mä olen samaa mieltä, että nämä ovat sellaisia mahodllisuuksia kokea jotain hienoa, josta jää ikuinen muistijälki. Ja uskon, että tuon porukan henki on aivan mahtava, samoin kuin varmasti teidänkin reissullanne! Ihanaa juhannusta sinulle!\n19 kesäkuun, 2015 6:58 pm\nIhana tuo käyttämäsi sanamuistijälki, juuri semmoisilta ne muistot tuntuvat ja pysyvätkin todellisina aarteina koko elämän ajan. Tuommoiset yhdessä koetut jutut yhdistävät oikeasti oli sitten kysymys sisarusten puuhista tai ystäväporukan päähänpistosta tai muuten vain yllytyshulluista, jiotka lähtevät jänghälle joraamaan kuin nyt sinäkin kohta 😛\nSinulle myös ihanaa Juhannusta! Meillä täällä Saksassa ei moista juhlaa tunneta ollenkaan, joten sen viettäminen on toikeasti unohtunut minulta kokonaan näiden vuosikymmenien aikana…mutta nyt tuli Suomen Juhannus konkreettisesti esille töitteni kautta:\nEn myy mansikkaa vain täällä Saksassa, vaan markkinoin niitä ihan Suomeenkin asti, rekkakaupalla. Juhannuksen alla kauppa kävi huonohkosti, sillä kylmillä säillä ei kuluttajille mansikka maistu -toivotaan nyt, että pyhien jälkeen vienti elpyy taas. Joten jos törmäät semmoisiin saksalaisiin mansikoihin kaupoissa tai toreilla joissa on logolla varustettu ”Hof Mougin” -tarra kannessa tai etiketti puulaatikon kyljessä, vilkutan juuri minä iloisesti sinulle täältä kaukaa niiden mansikoiden kautta 🙂\nPäivitysilmoitus: Carpe diem my ass! | MaiLife\nPäivitysilmoitus: Peura ajovaloissa, saimaannorppa rantakivellä ja muita tarinoita taloudellista ajamisesta Onnellisten Ajokoulussa | MaiLife\nPäivitysilmoitus: Somekuningattaren tulikoe ja muita tarinoita supersankareista – kolme päivää Hullun Polkasua | MaiLife\nPäivitysilmoitus: Hullun Hyppäsy, Somekuninkaallisten Show ja Mäkikotka isolla Ämmällä – minusta tulee mäkihyppääjä! | MaiLife\nLahden jälkeinen tyhjyys